
PARLAMENTUL ROMÂNIEI

CAMERA DEPUTAŢILOR
	Comisia  pentru  cultură, arte, mijloace de informare în masă

	      
	Nr. 30/342/28.06.2006_ 


AVIZ

asupra proiectului de Lege pentru ratificarea Acordului între Guvernul României şi Guvernul Federaţiei Ruse privind regimul juridic al mormintelor militare române aflate pe teritoriul Federaţiei Ruse şi al mormintelor militare ruse aflate pe teritoriul României, semnat la Bucureşti la 8 noiembrie 2005

În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru cultură, arte, mijloace de informare în masă a fost sesizată spre dezbatere şi avizare, în procedură de urgenţă, cu proiectul de Lege pentru ratificarea Acordului între Guvernul României şi Guvernul Federaţiei Ruse privind regimul juridic al mormintelor militare române aflate pe teritoriul Federaţiei Ruse şi al mormintelor militare ruse aflate pe teritoriul României, semnat la Bucureşti la 8 noiembrie 2005, transmis cu adresa PL.x. 554 din 21 iunie 2006, înregistrat cu nr. 30/342/21.06.2006, Camera Deputaţilor fiind prima Cameră sesizată.
Potrivit prevederilor art. 61 din Regulamentul Camerei Deputaţilor, Comisia a dezbătut proiectul de Lege mai sus menţionat, în şedinţa din 27 iunie 2006.

Membrii Comisei au analizat proiectul de Lege, ţinând cont de avizul favorabil al Consiliului Legislativ, şi au hotărât cu unanimitatea voturilor celor prezenţi în sală în momentul votării, avizarea favorabilă a proiectului de Lege.

Sub raport de obiectul şi conţinutul său proiectul de Lege face parte din categoria legilor ordinare.





 

  PREŞEDINTE,




        


Raluca TURCAN
